Diari Oficial de la Generalitat Valenciana


Sumari del DOGV 9224, del 26-11-2021 (2021/12788)

RESOLUCIÓ de 24 de novembre de 2021, del president de l'Institut Valencià de Cultura, de concessió d'ajudes per a la producció d'obres audiovisuals.
----------------------------------------------------------------------------------------------------------------------------------------------------

### Dades del document

Número de DOGV
:   9224

Data del DOGV
:   26-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12512


Data del document
:   24-11-2021

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 24 de novembre de 2021, del president de l'Institut Valencià de Cultura, de concessió d'ajudes per a la producció d'obres audiovisuals. [2021/12503]  
Vistes les actuacions realitzades per a la tramitació i resolució dels expedients incoats a conseqüència de les sol·licituds presentades en el marc de la Resolució de 8 d'abril de 2021, del president de l'Institut Valencià de Cultura, per la qual es convoca la concessió d'ajudes a la producció d'obres audiovisuals (DOGV 9068, 23.04.2021), en atenció als següents  
  
Antecedents de fet  
Primer. Mitjançant l'esmentada Resolució de 8 d'abril de 2021, es va convocar la concessió d'ajudes a la producció d'obres audiovisuals, d'acord amb el que es preveu en l'Ordre 8/2020, d'11 de juny, de la Conselleria d'Educació, Cultura i Esport (DOGV 8837, 17.06.2020) per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura.  
Segon. De conformitat amb el que s'estableix en l'apartat primer del resolc quart de la convocatòria, el termini de presentació de sol·licituds era de 20 dies hàbils, a comptar del següent al de la publicació de la convocatòria en el Diari Oficial de la Generalitat Valenciana, per la qual cosa va finalitzar el 21 de maig de 2021.  
Tercer. Per la Resolució del president de l'Institut Valencià de Cultura, de data 7 de juny de 2021, van ser nomenats els membres de les comissions tècniques de valoració de les sol·licituds previstes en el punt 1 del resolc cinqué de l'esmentada Resolució de 8 d'abril de 2021.  
Quart. Constituïdes a aquest efecte aquestes comissions, van procedir a valorar les sol·licituds i els seus projectes, cadascuna en la seua respectiva modalitat, conforme al que s'estableix en els resolcs cinqué i sisé de l'esmentada Resolució de 8 d'abril de 2021, i van emetre els corresponents informes inclosos en les actes de les sessions celebrades, a les quals es va donar difusió a través de la web oficial de l'Institut Valencià de Cultura, https://ivc.gva.es/.  
Cinqué. Per la Resolució de 31 d'agost de 2021 (DOGV 9170, 09.09.2021) del president de l'Institut Valencià de Cultura, de concessió d'ajudes per a la producció d'obres audiovisuals, referida a llargmetratges de ficció tipus C, es va concedir la quantitat de 430.000 euros a la producció audiovisual d'aquests llargmetratges per a aquest exercici.  
  
Sisé. S'han presentat sengles renúncies, mitjançant carta dels beneficiaris, als projectes FNC-CWH-91-022 La terra negra i KQN-RYC-86-850, Aqueixa fera condició.  
Seté. A la vista dels informes i propostes provisionals de les comissions tècniques de valoració, el director general de l'Institut Valencià de Cultura formula una proposta de resolució en compliment del que es preveu en el punt 6 de l'article 6 de l'esmentada Ordre 8/2020, a la qual es va donar difusió a través de la indicada web oficial de l'Institut Valencià de Cultura per a presentar al·legacions.  
En aquesta proposta s'ha pres en consideració, en els casos en què diferents projectes destinataris d'ajudes comptaran amb idèntiques fonts de finançament, que no es poden imputar els mateixos recursos a més d'un projecte, tal com preveu la resolució de convocatòria.  
Igualment s'ha contemplat que una mateixa empresa beneficiària no pot acumular més del 15 % del pressupost total de la convocatòria, segons el que s'estableix en l'article 10, punt 1, de l'Ordre 8/2020.  
  
Fonaments de dret  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003) i en el Reial decret 887/2006, de 21 de juliol, pel qual s'aprova el Reglament de desplegament d'aquesta llei (BOE 176, 21.07.2006).  
Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015) i especialment el que es disposa en el títol X.  
Tercer. L'Ordre 8/2020, d'11 de juny, de la Conselleria d'Educació, Cultura i Esport (DOGV 8837, 17.06.2020) per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (d'ara en avant Ordre bases reguladores).  
Quart. L'esmentada Resolució de 8 d'abril de 2021, del president de l'Institut Valencià de Cultura, per la qual es convoca la concessió d'ajudes a la producció d'obres audiovisuals (DOGV 9408.73.48.7834).  
  
Cinqué. El Decret 141/2014, de 5 de setembre, del Consell (DOGV 7355, 08.09.2014), pel qual es modifica el Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener, que contempla en l'article 2, punt 2, lletra l, entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en aquesta. Per part seua, l'article 4, punt 2, lletra j, disposa que correspon a la Presidència: «Convocar i resoldre la concessió d'incentius, ajudes i subvencions i aprovar les bases corresponents».  
  
Sisé. Dels escrits de renúncia presentats als projectes SIE-KYH-94-941 La terra negra i EET-IGS-33-631, Aqueixa fera condició, s'infereix la impossibilitat de dur a terme l'activitat en els terminis previstos, amb la impossibilitat a més de la justificació de l'ajuda dins dels terminis legals, per la qual cosa, d'acord amb el que es disposa en La Llei 39/2015, d'1 d'octubre, del procediment administratiu comú de les administracions públiques, que preveu en els articles 21.1, 84.1 i 94, la renúncia com a forma de finalització del procediment, l'article 171.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que disposa que: «Amb caràcter general, el pagament de la subvenció es realitzarà amb la justificació prèvia per la persona beneficiària de la realització de l'activitat, projecte, objectiu o adopció del comportament per al qual es va concedir en els termes establits en la normativa reguladora de la subvenció» i l'article 34.3 de la Llei 38/2003, de 17 de novembre, general de subvencions, que preveu la pèrdua del dret al cobrament en els supòsits contemplats en l'article 37 de la mateixa llei, entre els quals figura l'incompliment de l'activitat que fonamenta la concessió de la subvenció en els termes previstos per a aquesta; és procedent acceptar les renúncies presentades.  
  
Per tot això, en virtut dels antecedents de fet i fonaments de dret esmentats i altra normativa d'aplicació, vista l'acta i les propostes provisionals formulades per les comissions tècniques de valoració, així com la proposta de resolució elevada pel director general de l'Institut Valencià de Cultura, atés el que es preveu en l'article 7 de l'ordre de bases reguladores i en l'exercici de les competències per a la concessió de les ajudes atribuïdes conforme als preceptes esmentats, resolc:  
  
  
Primer  
Concedir les ajudes a les empreses beneficiàries que s'indiquen en les taules que figuren com a annex I d'aquesta resolució, amb càrrec al crèdit previst en la secció 09, entitat 00118 en la línia de subvenció S7627000, «Foment i promoció de l'audiovisual valencià», per un import d'1.983.910,18 - en l'exercici 2021, inclòs en el capítol VII del pressupost de l'Institut Valencià de Cultura, al qual se li sumen 220.000 euros de les economies resultants de les renúncies citades, i 2.100.118,51 euros, al qual se li sumen 115.354,34 euros de les economies resultants de les renúncies citades, tot això d'acord amb el que es preveu en el resolc segon, punt 2, lletra b de la resolució de convocatòria i d'acord amb la puntuació obtinguda pels projectes presentats i altres consideracions d'aplicació previstes en l'esmentada Resolució de 8 d'abril de 2010 i atenent el que es preveu en el resolc segon d'aquesta, que contempla els imports màxims assignats a cada modalitat i el caràcter plurianual de les ajudes. Els imports totals a adjudicar, inclosa l'adjudicació realitzada per la Resolució de 31 d'agost de 2021 (DOGV 9170, 09.09.2021) citada en el punt cinqué són: 2.203.910,18 - amb càrrec al pressupost de 2021, 2.215.472,85 - amb càrrec al pressupost de 2022, i 1.615.971,31 amb càrrec al pressupost de 2023; sent el total de 6.035.354,34 ?.  
  
Segon  
Nomenar, en cada modalitat, com a suplents, les empreses indicades en les taules que figuren com a annex II, en les quals recaurà l'ajuda en cas de possibles renúncies, d'acord amb el que es preveu en l'article 7, punt 3 de l'ordre de bases reguladores, i els projectes de les quals no han sigut estimats per ultrapassar-se el nombre màxim d'ajudes fixat en la convocatòria, amb indicació de la puntuació atorgada a cadascun d'ells en funció dels criteris de valoració aplicats.  
  
Tercer  
Denegar l'ajuda a les empreses titulars de les sol·licituds presentades a la producció d'obres audiovisuals corresponents als projectes indicats en l'annex III, per no superar la fase de valoració de guió segons els percentatges aplicables a cada modalitat o que, fins i tot havent superat aquesta fase, no han aconseguit la puntuació mínima establida de 50 punts per a adquirir la condició de beneficiària, segons el resolc sisé de la Resolució de 8 d'abril de 2021.  
  
Quart  
Acceptar les renúncies referides als projectes XFL-YUJ-35-623 La terra negra i XQV-UAF-43-783, Aqueixa fera condició, per la qual cosa les quantitats a les quals es renuncia, de tots dos projectes, unides a les resultes que queden després de la distribució realitzada, sumen la quantitat suficient per a modificar a l'alça la distribució realitzada.  
  
Cinqué  
Les persones i entitats beneficiàries hauran de complir les obligacions i normes de justificació previstes en els resolcs huité i nové de l'esmentada Resolució de 8 d'abril de 2021, del president de l'Institut Valencià de Cultura.  
Les persones beneficiàries hauran de comunicar a l'Institut Valencià de Cultura l'acceptació de l'ajuda en un termini no superior als deu dies hàbils següents al dia de la publicació d'aquesta resolució de concessió en el Diari Oficial de la Generalitat Valenciana, segons el model d'acceptació que s'acompanya a la convocatòria com a annex III i facilitar les dades bancàries on les persones sol·licitants desitgen rebre l'import de l'ajuda, omplint el model de domiciliació bancària que s'adjunta a l'esmentada convocatòria com a annex II.  
D'altra banda, l'últim dia per a presentar la justificació de les ajudes serà el 15 de desembre de 2021, d'acord amb el que s'estableix en la Resolució de 8 d'octubre de 2020, del president de l'Institut Valencià de Cultura, per la qual s'amplia el termini de justificació de les ajudes al foment del sector audiovisual (DOGV 8939, 20.10.2020).  
En cas de no aportar la justificació en el termini assenyalat, el crèdit pressupostari quedarà anul·lat, i es perdrà el dret a cobrar l'ajuda concedida.  
La presentació de l'acceptació com de la justificació es realitzarà via telemàtica, d'acord amb el que també es preveu per a les sol·licituds en el punt 2 del resolc quart de la resolució de convocatòria.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, aquesta resolució, que posa fi a la via administrativa, podrà ser recorreguda potestativament en reposició o bé caldrà plantejar directament un recurs contenciós administratiu, en els terminis i davant els òrgans que s'indiquen a continuació:  
  
a) El recurs de reposició haurà d'interposar-se davant el president de l'Institut Valencià de Cultura, en qualitat d'òrgan competent per a concedir les ajudes en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant els jutjats contenciosos administratius de València en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 24 de novembre de 2021.- El president de l'Institut Valencià de Cultura: Vicent Marzà i Ibáñez.